kardosdrur/scandi-wiki huggingface dataset:
Långan

Långan er en elv i den nordvestlige del af Jämtland. Långan har forskellige kildefloder , blandt andre Långsån, Oldån og Fisklösån i Oldfjällen i Offerdals sogn.

Kildefloder og forløb
En af de to større kildefloder begynder i Store Burvattnet og Lille Burvattnet og fortsætter gennem Store Mjölkvattnet, Øvre Lille Mjölkvattnet og Nedre Lille Mjölkvattnet inden det tar imod bifloden Tvärån og vandet fra Bergsjön inden det munder ud i Ydre Oldsjön. Den anden større kildeflod kommer fra Store Korsvattnet og Lille Korsvattnet og fortsætter derefter gennem Øvre Oldsjön hvorefter den tar imod vandet fra Fisklössjön gennem bifloden Fisklösån inden den  forener sig med Långans andre kildefloder i Ydre Oldsjön. 

Långan løber derefter gennem Rönnösjön og Landösjön i Offerdals sogn i Krokoms kommun. Den flyder sammen med Indalsälven ved Litsnäset vest for landsbyen Lit i Östersunds kommun. Strækningen  fra Landösjön til Indalsälven er cirka 36 km lang og har en faldhøjde på cirka 68 meter og benævnes nedre Långan. Långans totale længde inklusive kildefloder er 136 km.

Vandkraftværker i Långan 
I Långan ligger et af Sveriges ældste vandkraftværker, Långforsen, som den lokale energileverandør Jämtkraft AB vil udbygge. Foreningen "Rädda Långan" er dannet  for at hindre planerne.

Långforsen blev opført  1918 og  kraftstationen ligger i Långan cirka 7 km nedenfor  Landösjöns udløb. Siden begyndelsen af 1940'erne er der gennemført flere reguleringer af vandet i Långan. Der  reguleringsmagasiner i Korsvattnet (1942), Burvattnet (1942), Mjölkvattnet (1942) og Landösjön (1944). 

Ved kildefloden i Oldfjällen ligger  Oldens kraftværk som blev taget  i drift i 1975. Det udnytter  faldhøjden mellem Øvre Oldsjön og Ydre Oldsjön.

Fiskeri 
Långan er en elv med vildmarkskarakter. I elven findes blandt andet odder og fiskfaunaen består især af  ørred og stalling men der findes også gedde, aborre og almindelig helt. Canadarødding og rødding findes ikke naturligt i elven men vandrer ned fra Landösjön, hvor de er udsat. Udsætningen af Canadarødding ophørte i 1990'erne, men de har dannet en selvreproducerende bestand. Rødding udsætter dtadig i stor mængde i Landösjön, hvilket har medført at røddingfiski err muligt i hele elven. 

Långan er også en vigtig kanorute som især anvendes i maj og frem til midsommer, siden bliver vandstanden normalt for lav.

Eksterne kilder og henvisninger 

Miljödomstolen, Östersunds tingsrätt, mål nr M 37-99.
 Riksintresset Nedre Långan, Länsstyrelsen i Jämtlands län

Vandløb i Sverige
Jämtland
Oldsjön

Övre Oldsjön og Yttre Oldsjön er to søer i den nordlige del af Offerdals sogn, Krokoms kommun, Jämtland i Sverige. Övre Oldsjön er beliggende i Oldfjällen ved bjerget Oldklumpen. Långans forskellige kildefloder, Långsån, Oldån og Fisklösån, forenes i Yttre Oldsjön. Oldsjöarne afvandes af Långan som efter udløbet fra Yttre Oldsjön løber gennem Rönnösjön og Landösjön videre til Indalsälven.

Ved Oldsjöarna har der siden 1971-1975 været et vandkraftværk med to aggregater. Oldåaggregatet anvender faldhøjden mellem Övre Oldsjön og Yttre Oldsjön (cirka 260 meter) og Långsåaggregatet faldhøjden mellem Övre Lilla Mjölkvattnet og Yttre Oldsjön (cirka 200 meter). Kraftstationen er underjordisk og ligger ved Övre Oldsjöns udløb. Kraftværket ejes af Statkraft. 

På bjerget Storrun ved Övre Oldsjön har der siden 2009 været en vindkraftspark bestående af 12 store vindmøller.

Eksterne kilder og henvisninger 
 Storrun vindpark
 Information om Oldens vandkraftværk

Jämtland
Vandkraftværker i Sverige
Søer i Sverige
Thomas Just Jermiin

Thomas Just (de) Jermiin (24. juni 1711 i Hjerm Præstegård – 8. juli 1778 på Ausumgård) var en dansk præst og godsejer.

Han var præsten Jens Jermiins søn af 2. ægteskab. Efter at være privat dimitteret til Universitetet 1730 tog han attestats 1733 og var derefter udenlands i fire år. Jermiin blev bl.a. immatrikuleret ved Oxford University 5. oktober 1736. 1740 blev han ordineret som kapellan hos faderen og ved hans død 1742 hans eftermand i sognekaldet og tillige herredsprovst. Samtidig ægtede han etatsråd Christian Hansen Teilmans (1689-1749) og Christine Marie Reenbergs (1688-1734) ældste datter, Magdalene Teilman, som imidlertid allerede døde inden årets udgang i barselseng. 1746 blev han konsistorialråd og indgik andet ægteskab, med Karen Poulson (død maj 1777), datter af Niels Poulson til Gunderup. 25. april 1750 ophøjedes han i adelstanden.

Efter sine forældre havde han arvet Ausumgård, som han opbyggede på ny og yderligere kompletterede ved tilkøbt gods. Da hans anden hustru døde, søgte han afsked som præst – provsteembedet havde han alt nedlagt 1762 – og flyttede til sit gods, som han ved fundats af 1. september 1777, konfirmeret 2. januar 1778, oprettede til et stamhus for sine descendenter, i hvis besiddelse det var frem til lensafløsningen. Han døde 8. juli 1778.

Kilder 
 A. Jantzen, "Thomas Just Jermiin", i: C.F. Bricka (red.), Dansk biografisk Lexikon, København: Gyldendal 1887-1905.
 Ferdinand von Krogh, De danske Majorater, s. 43 ff.
 Danmarks Adels Aarbog 1979-81.

Personer i Dansk Biografisk Leksikon
Danskere i 1700-tallet
Godsejere fra Danmark
Personer fra Jylland
Provster fra Danmark
Thomas Just
Jens Jermiin

Jens Henriksen Jermiin (1678 i Hjerm Præstegård – 17. februar 1742 på Ausumgård) var en dansk præst og godsejer, far til Thomas Just Jermiin.

Han blev født i Hjerm Præstegård (ved Holstebro) – hvorfra slægten har fået navn – i juni 1678 af forældrene Henrik Jermiin (1637-1689, gift 1. gang med Magdalene Andersdatter, død 1676 (gift 1. gang med sognepræst i Hjerm Clemens Rasmussen Thestrup, 1627-1669), gift 3. gang med Margrethe Clausdatter Reenberg, død 1724 (gift 2. gang med sognepræst i Hjerm Mads Knudsen Hessel, død 1700)) og Cæcilie Linde (1661-1679 eller 1680), datter af den rige Christen Linde til Volstrup. I sine første år mistede han sin moder, som var født på Ausumgård (i Vejrum Sogn, nabosogn til Hjerm) og kun opnåede en alder af 18 år. Han dimitteredes 1697 fra Odense Katedralskole og fik allerede 1700, kun 22 år gammel, Hjerm Sognekald, som efter faderens død i elleve år havde været beklædt af hans stedfader, og i dette embede døde han 17. februar 1742. Han havde magistergraden (fra 1708), var herredsprovst og konsistorialråd.

Det er dog ikke som lærd eller som præst, hans navn er bevaret, men som godsejer. Da morfaderen
døde 1706, fik han som mødrenearv bl.a. Ausumgård, som han udvidede ved køb af jordegods. 1709 købte han Kvistrup og kompletterede Ausumgård, således at den fra 1710 blev erklæret for en fri sædegård. 19. juli 1703 ægtede han i Ribe Øllegaard Muus (død 1707), datter af biskop Christian Muus i Odense, og efter hendes død Mette Cathrine Bøgh, født Svane (død 1746), enke efter præsten, magister Just Bøgh i Viborg.

Han er begravet i Hjerm Kirke.

Kilder 
 A. Jantzen, "Jens Jermiin", i: C.F. Bricka (red.), Dansk biografisk Lexikon, København: Gyldendal 1887-1905.
 S.V. Wiberg, Alm. Præstehistorie I, 627.
 J.C.L. Lengnick, Familien Jermiin.

Personer i Dansk Biografisk Leksikon
Danskere i 1700-tallet
Godsejere fra Danmark
Personer fra Jylland
Provster fra Danmark
Jens
Studenter fra Odense Katedralskole
Edgar Bainton

Edgar Leslie Bainton (født 14. februar 1880 i London, England - død 8. december 1956 i Sydney, Australien) var en engelsk komponist.

Bainton studerede komposition hos Charles Villiers Stanford.

Han har komponeret fire symfonier, orkesterværker, kammermusik, men er nok bedst kendt for sine religiøse sange og korværker til kirken.

Han tog til Australien i 1933, hvor han slog sig ned, og blev rektor på New South Wales State Conservatorium of Music.

Udvalgte værker 

 Symfoni "En fantasi om liv og fremgang"  (1903) (tabt) - for orkester
 Symfoni nr. 1 "Før solopgang" (1907) - for kontraalt, kor og orkester
 Symfoni nr. 2 (1939-1940) - for orkester
 Symfoni nr. 3 (1956) - for orkester
 Symfonisk digtning "Prometheus" (1909) - for orkester
 Symfonisk digtning "Pompeji" (1903) - for orkester
 Rapsodi "Epirhalamion" (1929) - for orkester
 2 strygekvartetter (1911, 1919) 
 "Mignons Requiem"  (tekst af Goethe) (1904) - for drengekor, kor og orkester

Kilde 

 Om Edgar Bainton 

Komponister fra England
Komponister fra Australien
Klassiske komponister fra det 20. århundrede
Personer fra London
Den kongelige kapelgejstlighed

Den kongelige kapelgejstlighed var gejstligheden ved de kongelige kapeller i Norge i middelalderen og senmiddelalderen indtil reformationstiden. Fra Håkon 5. Magnussons regeringstid blev kapelgejstligheden en selvstændig institution, uafhængig af kirken og kun underlagt kongen. Kapelgejstligheden var en videreudvikling af hirdpræstinstitutionen og kom til at fungere som statsadministration. Mange af medlemmerne af den kongelige kapelgejstlighed havde i kraft af sin stilling høj aristokratisk rang. Kapelgejstligheden var en kongeloyal modvægt til det norske rigsråd, den øvrige adel og kirken.

Litteratur 
 Sverre Bagge: Den kongelige kapellgeistlighet 1150–1319, Universitetsforlaget, 1976, 

Norges historie
Referencesystem (geodæsi)

Et referencesystem er, i geodætisk forstand, en beskrivelse af et rumligt koordinatsystem der samroterer med et himmellegeme. Er der tale om Jorden kaldes det et; terrestisk referencesystem (TRS).

Referencesystemet indeholder, en beskrivelse af et set af (solidt forankrede) punkter på himmellegemet der kan koordinatsættes indbyrdes, samt med hvilke metoder disse koordinater kan tilvejebringes. Desuden skal  beskrivelsen indeholde information om hvorledes koordinatsystemet er placeret og orienteret, samt hvilken længdeenhed der benyttes og i hvilken tidsenhedenhed samrotationen skal fortolkes. 

Et referencesystem er således at betragte som en opskrift. Den faktiske (kvantitative) beskrivelse af de ovennævnte størrelser realiseres/udmyntes i en referenceramme. For Jordens vedkommende; en terrestisk referenceramme (TRF – ramme=frame på engelsk). Referencesystemer er uafhængige i tid, hvorimod referencerammer er knyttet til et bestemt tidspunkt kaldet et datum.

Har koordinatsystemet, i et terrestisk referencesystem, sit origo/centrum i Jordens massemidtpunkt, kaldes det for et geocentrisk referencesystem. Referencesystemer kan være både regionalt baserede og de kan være globalt baserede. Desuden kan de medtage eller udelade massen af oceaner og af atmosfæren i beskrivelsen af hvorledes en vertikal referenceramme – en geoide, kan realiseres.

Globalt vs. Regionalt
Der findes fordele og ulemper ved både globale og regionale referencesystemer. De globale har en fordel i forbindelse med GPS og i at ethvert punkt på himmellegemet kan udtrykkes ved en entydig koordinat. Omvendt medfører pladetektonikken at kontinenterne bevæger sig, hvorfor koordinater på et kontinent udtrykt i et regionalt system er konstante i tid.

Danmark 
Der findes forskellige typer referencesystemer i Danmark, som hver især er defineret ud fra de forskellige typer af referencenet. ETRS89 er det grundlæggende 3D-referencesystem i Danmark og på Færøerne. Det anvendes i sammmenhæng med UTM kortprojektionen af producenter og brugere af stedbestemt information (geodata) på kommunalt, regionalt, nationalt og internationalt niveau. Ved bygge- og anlægsarbejder anbefales det dog at anvende DKTM kortprojektionen.

Udbredte TRSer
ITRS – International Terrestial Reference System
ETRS89 – European Terrestial Reference System
WGS84 – World Geodetic System 1984

Kilder

Geodæsi
Kartografi
James Harden

James Edwards Harden Jr. (født d. 26. august 1989) er en amerikansk basketballspiller, som spiller for NBA-holdet Philadelphia 76ers. Harden anses som en af de bedste skytter i NBA's historie, og vandt NBA Most Valuable Player i 2018.

Spillerkarriere

Oklahoma City Thunder 
Harden blev valgt af Oklahoma City Thunder med det 3 valg ved NBA draften i 2009. Harden blev hurtigt kendt som en dygtig trepointskytte, og kom i sin debutsæson på All-Rookie Second Team, som er de 6-10 bedste rookies fra den foregående sæson.

I 2011-12 sæsonen vandt Harden Sixth Man of the Year, hvilke gives til den bedste bænkspiller fra den foregående sæson. Harden dannede sammen med Russell Westbrook og Kevin Durant en af de bedste unge trioer i ligaen hos Thunder. Thunder nåede til NBA finalen i 2011-12 sæsonen, men tabte til Miami Heat. Efter sæsonen skulle Harden have en ny kontrakt, men Thunder nægtede at give Harden en makskontrakt, som Harden ønskede, fordi at Thunder ville gå over lønningsloftet, og dermed skulle de betale en extra skat til ligaen for at gå over lønningsloftet. Thunder traded derfor Harden til Houston Rockets.

Houston Rockets 
Harden fik en makskontrakt med Rockets, og viste sig hurtigt at have været en god handel. I hans debutsæson blev Harden for første gang i sin karriere en All-Star, og kom på All-NBA Third Team. Han blev kun bedre i den næste sæson, da han igen var All Star i 2013-14 sæsonen.

Harden sprang frem som en af ligaens bedste spillere i 2014-15 sæsonen. For første gang var han med i MVP diskussionen, og endte med at slutte som andenplads for MVP, kun bag Stephen Curry. To sæsoner senere, i 2016-17 sæsonen, sluttede Harden igen som andenplads i MVP racet, kun bag sin tidligere holdkammerat Russel Westbrook. Han fik dog endeligt fat på prisen efter 2017-18 sæsonen, hvor at The Beard vandt prisen for første gang.

Rockets havde dog ikke meget success i slutspillet over de sidste år, men kom i 2018-19 sæsonen længste under Hardens tid i klubben, da de nåede hele vejen til semifinalen, hvor at de tabte en meget tæt serie imod Golden State Warriors. Harden spillede 2 flere sæsoner i Houston, hvor at han i begge sæsoner var en af de 3 finalister til MVP, men vandt ikke prisen. 

Kort efter nytåret i 2020-21 sæsonen blev Harden tradet til Brooklyn Nets, efter at han var utilfreds med at holdet ikke var i stand til at spille med om et mesterskab.

Brooklyn Nets 
Harden blev i Brooklyn genforenet med tidligere holdkammerat Kevin Durant, samt forenet med stjernen Kyrie Irving. Det lykkedes dog ikke Harden at hjælpe Brooklyn til et mesterskab i hans debutsæson, da de tabte i en tæt serie imod Milwaukee Bucks.

Philadelphia 76ers 
Harden blev i februar 2022 traded til Philadelphia 76ers som del af en aftale som sendte Ben Simmons den anden vej.

Referencer

Eksterne henvisninger 

 Spillerprofil hos Houston Rockets

Personer fra Los Angeles
Basketballspillere fra USA
Basketballspillere fra Oklahoma City Thunder
Basketballspillere fra Houston Rockets
Basketballspillere fra Brooklyn Nets
Basketballspillere fra Philadelphia 76ers
Rönnösjön

Rönnösjön (Rännögssjön) er en sø i Offerdals sogn, Krokoms kommun, Jämtland i Sverige. Søen ligger mellem Rönnöfors (Rännön) og Aspbacken. 

Rönnösjön afvandes via Långan til Indalsälven. Fossen mellem Rönnösjön och Landösjön, Rönnöforsen, har givete navn til det jernværk som blev opført i 1845 og senere til den nærliggende landsby Rönnöfors. 

Jämtland
Søer i Sverige
Oldfjällen

Oldfjällen er et bjergområde i nærheden af Jovnevaerie sameby i Offerdals sogn, Krokoms kommun, Jämtland i Sverige. Området ligger mellem Sösjöfjällen i Kalls socken, Åre kommun, og Stenfjällen. 

Den mest kendte fjeldtop i området er Oldklumpen, 879 meter over havet. Andra toppe i området er Lappluvan, Himmelsraften og Stuore-Tjåure. Den højeste bjergtop i området er Makkene, der er 1.266 moh. og ligger tæt ved den norske grænse.

I Oldfjällen ligger et stort antal søer blandt andre Övre Oldsjön, Korsvattnet, Stensjön, Långvattnet, Stora Mjölkvattnet, Burvattnet, Björkvattnet og Bielrejaure.

Oldfjällen har fået sit navn fra den nærliggende by Olden. Der findes flere fund fra tidligere tiders samebopladser i området.

Eksterne kilder og henvisninger 

 Information om Svenskådalens naturreservat, Länsstyrelsen i Jämtlands län
 Information om Grubbdalen, Länsstyrelsen i Jämtlands län
 Oldklumpen, Bildarkivet Jamtli 

Bjerge i Sverige
Jämtland
Romerskkatolske kirke i Papua Ny Guinea

Den romersk-katolske kirke i Papua Ny Guinea, som er en del af den verdensomspændende romersk-katolske kirke, har ca. to millioner tilhængere, cirka 27% af landets befolkning.

Landet er inddelt i nitten stifter, hvoraf fire ærkebispedømmer.

Historie 
Under 2. verdenskrig kritiserede kateketen Peter To Rot den japanske besættelsesmagt for at tilskynde til polygami og blev anholdt. Under anholdelsen blev han myrdet, og i 1995 blev To Rot saligkåret af pave Johannes Paul II.

Stifter

Kirkeprovinsen Madang 

 Ærkebispedømmet Madang
 Aitape Stift
 Lae Stift
 Vanimo Stift
 Wewak Stift

Kirkeprovinsen Mount Hagen 

 Ærkebispedømmet Mount Hagen
 Goroka Stift
 Kundiawa Stift
 Mendi Stift
 Wabag Stift

Kirkeprovinsen Port Moresby 

 Ærkebispedømmet Port Moresby
 Alotau-Sideia Stift
 Bereina Stift
 Daru-Kiunga Stift
 Kerema Stift

Kirkeprovinsen Rabaul 

 Ærkebispedømmet Rabaul
 Bougainville Stift
 Kavieng Stift
 Kimbe Stift

Referencer

Eksterne links 
 Catholic-Hierarchy entry.
 Giga-Catholic Information.

Papua Ny Guinea
Romerskkatolske kirke
Gazala

Gazala eller  Ain el Gazala () er en lille landsby i Libyen nær kysten i den nordøstlige del af landet. Den ligger 60 km vest for Tobruk.

I slutningen af 1930'erne, mens Libyen var en italiensk, var der en arabisk koncentrationslejr i byen, som medlemmerne af Senussi modstandsbevægelsen forgæves forsøgte at trænge ind i. 

Gazala er måske bedst kendt for det mindeværdige slag under 2. verdenskrig, som foregik i området omkring byen i maj-juni 1942 mellem Aksemagternes styrker under Erwin Rommel) og de Allierede (under Neil Ritchie). Slaget endte med en sejr til Aksemagterne og erobring af Tobruk den 21. juni 1942.

Noter 

Byer i Libyen
Mechili

Mechili () er en lille landsby i Cyrenaica i Libyen hvor der ligger et tidligere tyrkisk fort. Den ligger 274 km øst for Benghazi og 80 km vest for Timimi.

Geografi 
På grund af dens placering i ørkenen var Mechili tidligere meget isoleret, men det sluttede med anlæggelsen af ørkenvejen mellem Charruba og Timimi 1975-1985. Denne vej blev den foretrukne for rejser mellem Tobruk og Benghazi.

2. verdenskrig 
Den 27. januar 1941 erobrede den britiske Western Desert Force under kommando af general Richard O'Connor byen fra italienerne efter at have erobret Tobruk den 22. januar og efter at have gennemført en vovefuld omgående bevægelse.

Den 7. april samme år besatte den tyske generalløjtnant Erwin Rommels styrker Mechili under hans først offensiv gennem Cyrenaica med det formål at omringe de britiske styrker, og dette bidrog til at fange O'Connor nær Derna samme måned.

Den 18. december 1941 generobrede britiske styrker Mechili under Operation Crusader.

I starten af februar 1942 generobrede Rommels styrker Mechili under hans anden offensiv gennem Cyrenaica.

I november 1942 erobrede britiske styrker Mechili for sidste gang.

Henvisninger

Kilder 
 Kenneth Macksey, "Beda Fomm : The Classic Victory",Ballantine Books, New York, 1971.
 Peter Young(ed.), "The History of World War II", vols. no.4 & 8, Orbis Publication,1984.
 Derek Jewell (ed.), “Alamein and the Desert War”, Times Newspapers, Sphere Books, 1967.

Byer i Libyen
Samuel Cooper

Samuel Cooper (født 1609, død 5. maj 1672 i London) var en engelsk miniaturmaler, bror til Alexander Cooper.

Han var elev af miniaturmaleren John Hoskins. Cooper har malet en mængde miniatureportrætter af ledende personligheder og fine navne fra Oliver Cromwells tid og senere fra Karl II’s hof; adskillige billeder af Cromwell og Karl II, endvidere Karl I, John Milton, Samuel Butler og så videre.

Han malede hyppigst med vandfarve på pap og pergament, hans skønne gengivelse af ansigtsudtrykkene og også af det rent stoflige som hårets glans med videre, under lysets og skyggens brydninger har gjort ham til sin tids største miniaturmaler "den engelsk van Dyck". Bedst kan han studeres i den kongelige samling i Windsor Castle og i hertugen af Buccleuchs og hertugen af Portlands samlinger henholdsvis i Montagu House, Whitehall og Welbeck Abbey.

Kilder

Eksterne henvisninger 

 

Malere fra England
Portrætmalere
Miniaturmalere
Salmonsens
Honda Logo

Honda Logo var en minibil fra den japanske bilfabrikant Honda, bygget mellem september 1996 og juni 2001 som tre- og femdørs hatchback.

Bilen kunne som ekstraudstyr fås med trinløs CVT-gearkasse. Efterfølgeren er siden 2002 i Europa blevet solgt under navnet Honda Jazz, som allerede var blevet benyttet af forgængeren for Logo.

På basis af Honda Logo opstod SUVen Honda HR-V, bygget mellem 1999 og 2006.

Tekniske data

Referencer

Litteratur 
 Automobil Revue. Katalog 2001 (på tysk og fransk).

Eksterne henvisninger 

Logo
Minibiler
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Honda HR-V (1998)

Honda HR-V var en SUV fra den japanske bilfabrikant Honda. HR-V står for Hybrid Recreation Vehicle (Europa) og High Rider Vehicle (Japan). Bilen var i produktion fra december 1998 til februar 2006, hed i Japan Honda Verno og blev i 2007 afløst af Honda Crossroad 2.

Bilen var baseret på platformen fra minibilen Honda Logo og fandtes som tre- og femdørs. Motorprogrammet omfattede to 1,6-litersmotorer med 77 kW (105 hk) og 91 kW (124 hk), sidstnævnte med VTEC. Kraften blev overført gennem enten en femtrins manuel gearkasse eller en trinløs CVT-gearkasse til enten forhjulene eller alle fire hjul, hvor baghjulene automatisk blev koblet ind efter behov.

I 2001 gennemgik modellen et facelift, som medførte at tågeforlygterne blev integreret direkte i kofangeren.

Fra 2005 var kun femdørsmodellen med forhjulstræk på programmet.



Modeller og motorer

Motorforskelle

Noter

Eksterne henvisninger 

 

HR-V (1998)
SUV'er
Forhjulstrukne biler
Biler introduceret i 1998
Biler fra 1990'erne
Biler fra 2000'erne
Shijiazhuang–Taiyuan højhastighedsjernbane

Shijiazhuang–Taiyuan højhastighedsjernbane er en 190 km lang højhastighedsjernbane i Folkerepublikken Kina, der løber fra Shijiazhuang til Taiyuan med en maksimalhastighed på 250 km/timen. 
Jernbanen åbnede 1. april 2009.

Jernbanen krydser Taihangbjergene gennem Taihangtunnellen, som er næsten 28 km lang og dermed den længste jernbanetunnel i Kina i dag.

Referencer

Jernbanestrækninger i Kina
Højhastighedsjernbanestrækninger
Lord High Treasurer

Rigsskatmester (eng.: Lord High Treasurer eller Lord Treasurer) er en gammel engelsk og siden 1707 britisk embedstitel. Embedsindehaveren er leder af Finansministeriet (Her Majesty's Treasury). Tidligere havde embedet den tredje højeste rang blandt de britiske rigsembedsmænd.

Siden Charles Talbot, 1. hertug af Shrewsbury havde embedet en kort periode i 1714, har det ikke været en enkelt person, der har haft embedet. I stedet er embedet blevet varetaget af en gruppe, der kaldes Lords Commissioners of the Treasury. 

I henhold til sædvane er premierministeren First Lord of the Treasury, mens finansministeren (Chancellor of the Exchequer) er Second Lord of the Treasury. Andre medlemmer af regeringspartiet, som regel hentet blandt whips i Underhuset, bliver udnævnt som juniormedlemmer af gruppen.

Historie 
Rigsskatkammeret ser ud til at være blevet oprettet som en egen enhed omkring 1126. Den gang blev finansielle spørgsmål udskilt fra det embede, der senere blev til Lord High Chamberlain. Skatkammeret var oprindeligt en del af den kongelige husholdning, men i 1216 blev der udnævt en rigsskatmester, der skulle styre skatkammeret i den tidligere hovedstad Winchester. 

Allerede inden Tudortiden havde rigsskatmesteren fået den tredje højeste rang blandt rigsembedsmændene. 

I det 16. århundrede var rigsskatmesteren blevet den vigtigste af regeringens medlemmer. Han fungerede som de facto premierminister. Dette er særligt tydeligt i tilfældet William Cecil, 1. Baron Burghley, der dominerede Elizabeth 1.s administration fra 1572 til 1598.

Nutiden
I 2010 fik Lords Commissioners of the Treasury følgende sammensætning: 
  Premierminister og First Lord –  The Rt. Hon.  David Cameron MP
 Chancellor of the Exchequer og Second Lord – The Rt. Hon. George Osborne MP
 Konservative indpiskere (Junior Lords):
The Rt. Hon. Desmond Swayne MP (Con)
Anne Milton MP (Con) 
Mark Lancaster MP (Con) 
David Evennett MP (Con)  
Robert Goodwill MP (Con) 
Stephen Crabb MP (Con) 

Britiske myndigheder